इन सबका साथ राष्ट्रमंडल खेलों में रजत पदक जीतने वाले चिराग शेट्टी और सात्विकसैराज रेंकीरेड्डी की जोड़ी भी देगी। राष्ट्रमंडल खेलों में महिला युगल का स्वर्ण जीतने वाली एन सिक्की रेड्डी और अश्विनी पोनप्पा की जोड़ी से भी काफी उम्मीदें होंगी। दो साल बाद होने वाले टोक्यो ओलम्पिक पर निगाह लगाए रहते हुए बीएआई ने भारतीय दल में 6 नए चेहरों को शामिल किया है। बीएआई का प्रयास नए चेहरों को आगे लाना और उन्हें स्टार के रूप में उभारने का है।